**KONKURSA NOLIKUMS**

**Projektu vērtēšanas ekspertu atlasei**

**I Vispārīgie jautājumi**

* 1. Konkursa mērķis ir veikt projektu vērtēšanas ekspertu atlasi projektu pieteikumu izvērtēšanai Sabiedrības integrācijas fonda (turpmāk – Fonds) administrētajās programmās, kurās projektu pieteikumu iesniedzēji ir nevaldības organizācijas un kurām projektu pieteikumu iesniegšanas konkursi ir periodā no 2025.gada un 2027.gadam.
  2. Projektu vērtēšanas ekspertu uzdevums ir izvērtēt projektu pieteikumus atbilstoši atbilstības un/vai kvalitātes vērtēšanas kritērijiem un nepieciešamības gadījumā arī specifiskajiem kritērijiem, kuri minēti projektu pieteikumu konkursu nolikumos, Fonda norādītajā termiņā.
  3. Līgumi ar ekspertiem tiek slēgti uz katra konkursa projektu pieteikumu vērtēšanas laiku periodā no 2025.gada līdz 2027.gadam ieskaitot. Projektu skaits, konkrēti vērtēšanas termiņi, atlīdzības apmērs tiks noteikti darba uzdevumos e-pastā. Fonds ar ekspertiem var vienoties arī par citiem līguma izpildes termiņiem.
  4. Konkursā uz vakantajām projektu vērtēšanas ekspertu vietām var pieteikties fiziskas personas.
  5. Stundas likme par projektu vērtēšanu ir 10,89 EUR[[1]](#footnote-2). Samaksas summā ietverti šādi ar atalgojumu saistītie nodokļi – darba ņēmēja valsts sociālās apdrošināšanas obligātās iemaksas un iedzīvotāju ienākuma nodoklis. Stundu skaits viena projekta vērtēšanai tiek noteikts atbilstoši projekta pieteikuma sarežģītībai un apjomam.

**II Konkursa norise**

* 1. Fonda sekretariāts izsludina atklātu konkursu uz vakantajām programmas projektu vērtēšanas ekspertu vietām. Konkursu izsludina Fonda interneta vietnē ([www.sif.gov.lv](http://www.sif.gov.lv)).
  2. Pretendenti iesniedz pieteikumus par piedalīšanos konkursā (CV un motivācijas vēstuli) elektroniski, nosūtot uz e-pasta adresi: [pasts@sif.gov.lv](mailto:pasts@sif.gov.lv) līdz **2025.gada 28.jūlija plkst. 12:00**.
  3. Fonda sekretariāts izvērtē pretendentus atbilstoši Konkursa nolikumā noteiktajiem ekspertu kvalifikācijas, pārbaudes testa vērtēšanas un specifiskajiem kritērijiem.

**III Pretendentu vērtēšana**

* 1. Pretendentu atbilstību kvalifikācijas kritērijiem pārbauda divi Fonda darbinieki neatkarīgi viens no otra, pamatojoties uz pretendentu iesniegtajiem CV un motivācijas vēstulēm.
  2. Pretendentus vērtē atbilstoši šādiem kvalifikācijas kritērijiem:

|  |  |  |
| --- | --- | --- |
| **A. Ekspertu kvalifikācijas kritēriji** | | |
| **Nr.** | **Kritērijs** | **Vērtējums** |
| A.1. | augstākā izglītība | jā/nē |
| A.2. | vismaz 3 gadu pieredze darbā ar projektiem un zināšanas par projektu vadību un finanšu vadību vai vērtēšanu | jā/nē |
| A.3. | pieredze nevaldības sektorā vai izpratne par nevaldības sektoru | jā/nē |

* 1. Ja pretendents ir saņēmis kādā no kvalifikācijas kritērijiem, kas norādīti šā nolikuma 3.2.punktā, vērtējumu “nē”, tiek atzīts par neatbilstošu un tiek noraidīts.
  2. Papildu kritērijs tiem, kuri atzīti par atbilstošiem:

|  |  |  |
| --- | --- | --- |
| A.4. | pieredze Fonda administrēto projektu vērtēšanā pēdējo 2 gadu periodā (2023.-2024.gadā)  *(“ir pieredze”– vērtējums ir “jā”, “nav pieredzes” – vērtējums ir “nē”)* | jā/nē |

* 1. Pretendentiem, kas atbilst visiem noteiktajiem kvalifikācijas kritērijiem (A.1-A.3) un ir saņēmis papildu kritērijā A.4. vērtējumu “nē”, projektu vērtēšanas prasmes pārbauda ar testa palīdzību. Testa uzdevums ir veikt Fonda sagatavotā valsts budžeta finansētās programmas “NVO fonds” vai arī citas valsts budžeta finansētās programmas nevaldības organizācijām testa projekta izvērtēšanu atbilstoši dažiem Fonda norādītajiem projektu pieteikumu atbilstības un/vai kvalitātes vērtēšanas kritērijiem, novērtējot projekta atbilstību katram kritērijam ar vērtējumu vai punktiem un sniedzot pamatojumus vērtējumam.
  2. Pārbaudes testa rezultāti tiek izvērtēti atbilstoši šādiem vērtēšanas kritērijiem:

|  |  |  |
| --- | --- | --- |
| **B. Pārbaudes testa vērtēšanas kritēriji** | | |
| **Nr.** | **Kritērijs** | **Maksimālais punktu skaits** |
| B.1. | projekta pieteikumā identificētas būtiskākās nepilnības  *(„jā, visas” – 3 punkti, „liela daļa” – 2 punkti, „dažas” – 1 punkts, “nevienu”* *– 0 punkti)* | 3 |
| B.2. | pretendenta piešķirtais kopējais punktu skaits neatšķiras no Fonda sekretariāta piešķirtā kopējā punktu skaita par vairāk nekā 25%  *(vērtē pēc „jā/nē” principa, kur „jā” atbilst vērtējumam 2 punkti, “nē”- 0 punkti)* | 2 |
| B.3. | vērtētāja sniegtie pamatojumi vērtējumiem atbilst piešķirtajam punktu skaitam un ir pietiekami detalizēti, konkrēti, objektīvi un pamatoti  *(„ļoti labi” – 3 punkti, „labi” – 2 punkti, „apmierinoši” – 1 punkts, “neapmierinoši”* *– 0 punkti)* | 3 |
| B.4. | ievēroti vērtēšanas metodiskie norādījumi  *(vērtē pēc „jā/nē” principa, kur „jā” – 2 punkti, “daļēji” – 1 punkts, “nē”* *– 0 punkti)* | 2 |
|  | **Kopā** | **10** |

* 1. Pārbaudes testa rezultātus izvērtē vismaz divi Fonda sekretariāta darbinieki neatkarīgi viens no otra.
  2. Galīgo pretendenta pārbaudes testā iegūto punktu skaitu nosaka, aprēķinot vidējo aritmētisko punktu skaitu no testa rezultātu vērtētāju piešķirtajiem punktiem. Pretendenti, kuri pārbaudes testā ieguvuši mazāk nekā 7 punktus, tiek noraidīti.
  3. Pretendents, kuri atbilst visiem noteiktajiem kvalifikācijas kritērijiem (A.1-A.3) un ir saņēmis papildu kritērijā A.4. vērtējumu “jā”, saņem 10 punktus testā.
  4. Pretendenti, kuri ir saņēmuši papildu kritērijā A.4. vērtējumu “jā” vai pārbaudes testā ieguvuši vismaz 7 punktus, tiek vērtēti pēc šādiem specifiskajiem kritērijiem:

|  |  |  |
| --- | --- | --- |
| **C. Specifiskie kritēriji** | | |
| **Nr.** | **Kritērijs** | **Maksimālais punktu skaits** |
| C.1. | pieredze projektu vērtēšanā  *(jā, ir pieredze – 1, nav pieredzes – 0)* | 1 |
| C.2. | pieredze projektu īstenošanā  *(jā, ir pieredze – 1, nav pieredzes – 0)* | 1 |
| C.3. | zināšanas par pilsoniskās sabiedrības attīstības, interešu aizstāvības un sabiedrības integrācijas jautājumiem  *(„ļoti labi” – 3 punkti, „labi” – 2 punkti, „apmierinoši” – 1 punkts, “neapmierinoši” – 0 punkti)* | 3 |
| C.4. | zināšanas par nevaldības organizāciju darbību ģimenēm draudzīgas vides veidošanā un sabiedrības līdzdalības veicināšanā  *(„ļoti labi” – 3 punkti, „labi” – 2 punkti, „apmierinoši” – 1 punkts, “neapmierinoši” – 0 punkti)* | 3 |
| C.5. | līdzšinējā pieredze Fonda administrēto projektu vērtēšanā  *(“ir pieredze” un “projektu vērtēšanā netika konstatētās nepilnības un iemesli apšaubīt projekta/-u pieteikuma/-u kvalitātes vērtējuma pareizību” – 2, “nav pieredzes” vai “projektu vērtēšanā tika konstatētās nepilnības” – 0)* | 2 |
|  | **Kopā** | **10** |

* 1. Pretendentu atbilstību specifiskajiem kritērijiem izvērtē viens Fonda sekretariāta darbinieks, pamatojoties uz pretendentu iesniegtajiem CV un motivācijas vēstulēm.
  2. Pretendentiem specifisko kritēriju kopsummā jāiegūst vismaz 6 punkti.
  3. Pretendenti, kuri visos C.1-C.5. kritērijos būs ieguvuši vismaz minimālo punktu skaitu, tiks sarindoti dilstošā secībā pēc iegūtā kopējā punkta skaita. Ja vairāki pretendenti būs ieguvuši vienādu punktu skaitu, priekšroka tiks dota pretendentam, kurš būs ieguvis augstāku vērtējumu pārbaudes testa vērtēšanas kritērijos un C.3., C.4. un C.5. kritēriju kopvērtējumā.

**IV Noslēguma nosacījumi**

* 1. Fonda sekretariāts rakstiski informē pretendentus par konkursa rezultātiem.

Sekretariāta direktore Inese Kalvāne

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. Indikatīvi samaksa par viena projekta izvērtēšanu 32,67 – 43,56 EUR, kopējā darba slodze līdz 200 stundām gada laikā. [↑](#footnote-ref-2)